CELEX: 
Language: lv
Date: 2014-07-16 00:00:00
Title: KOMISIJAS DELEĢĒTĀ REGULA (ES) Nr. …/.. par standartam EN 13986 atbilstošu kokmateriāla plātņu un standartam EN 14915 atbilstošu masīvkoksnes paneļu apšuvumu ugunsdrošības klasifikācijas nosacījumiem bez testēšanas, ja tie izmantoti sienu un griestu segumiem

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Eiropas Parlamenta un Padomes 2011. gada 9. marta Regula (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK
                  1
               , paredz, ka būvizstrādājumu ražotājus nevajadzētu pakļaut liekam administratīvam slogam vai izmaksām. Regulas (ES) Nr. 305/2011 28. pantā paredzēts, ka Komisijai būtu jāizvēlas vismazāk apgrūtinošā ekspluatācijas īpašību noturības novērtēšanas un pārbaudes sistēma, kas joprojām atbilstu veselības, drošības un vides prasībām.
            
            
               Turklāt, lai noteiktu ekspluatācijas īpašību klases attiecībā uz būvizstrādājumu būtiskiem raksturlielumiem, Regulā (ES) Nr. 305/2011 tiek atzītas divas galvenās alternatīvas. Saskaņā ar 27. panta 1. punktu to var izdarīt ar Komisijas deleģētiem aktiem, bet 27. panta 2. punkts šim nolūkam ļauj izmantot harmonizētos standartus. 
            
            
               Ja noteiktu būvizstrādājumu ekspluatācijas īpašības jau ir pietiekami pierādītas ar stabiliem testēšanas rezultātiem vai citiem esošiem datiem, to ražotājiem bez šo ražojumu testēšanas vai turpmākas testēšanas būtu jāatļauj deklarēt noteiktu ekspluatācijas īpašību klasi saskaņā ar nosacījumiem, kuri jāprecizē. Šāda vienkāršota procedūra kalpotu tādam pašam mērķim — izvairīties no lieka administratīvā sloga un izmaksām. Tas ir paredzēts Regulas (ES) Nr. 305/2011 27. panta 5. punktā un 36. panta 1. punkta a) apakšpunktā.
            
            
               Ar Komisijas Lēmumu 2000/367/EK
                  2
               , pamatojoties uz Eiropas testa metodēm un precīziem ekspluatācijas īpašību līmeņiem, tika izveidota Eiropas klasifikācijas sistēma attiecībā uz būvizstrādājumu ugunsizturību. 
            
            
               Kokmateriāla plātnes, uz kurām attiecas standarts EN 13986, un masīvkoksnes paneļu apšuvumi, uz kuriem attiecas standarts EN 14915, ko izmanto sienu un griestu segumiem, ir apliecinājuši savu stabilo un paredzamo ugunsizturību, ja tie atbilst noteiktiem kritērijiem. Šā secinājuma pamatā ir daudzi pārbaužu un klasifikāciju ziņojumi, kurus uzkrājuši un apkopojuši nozares pārstāvji un aptaujātie eksperti. Šā iemesla dēļ šo ražojumu ugunsdrošība bez turpmākas testēšanas nepieciešamības var tikt uzskatīta par atbilstīgu noteiktām ekspluatācijas īpašību klasēm saskaņā ar iepriekš minēto Eiropas klasifikācijas sistēmu, ja tos izmanto sienu un griestu segumiem. 
            
            
               Tādēļ, lai noteiktu standarta EN 13986 darbības jomā ietilpstošu kokmateriāla plātņu un standarta EN 14915 darbības jomā ietilpstošu masīvkoksnes paneļu apšuvumu ugunsdrošību, būvniecības nozares pārstāvju ierosinātajā regulas projektā ir paredzēti nosacījumi šo vienkāršoto procedūru izmantošanai.
            
            
               Regulas projektā paredzētais tādējādi samazinās kokmateriāla plātņu un masīvkoksnes paneļu apšuvumu ražotājiem radīto slogu un izmaksas, jo tiem vairs nevajadzēs pārbaudīt to ražojumu ugunsdrošību, uz kuriem attiecas regulas projekts. Rezultāts būs efektivitātes un konkurētspējas paaugstināšanās visā būvniecības nozarē.
            
            
               2.PIRMS AKTA PIEŅEMŠANAS NOTIKUSĪ APSPRIEŠANA
            
            
               Akta projekts sākotnēji tika sagatavots kā Komisijas Īstenošanas lēmums, pamatojoties uz Padomes Direktīvu 89/106/EEK (Būvizstrādājumu direktīva). Tas tika iesniegts Būvniecības pastāvīgās komitejas atzinuma saņemšanai atbilstīgi Direktīvas 89/106/EEK 20. pantā noteiktajām procedūrām, un saņēma pārstāvēto dalībvalstu vienprātīgu atbalstu (304 balsis). Arī EBTA un būvizstrādājumu nozare atbalstīja lēmuma projektu. Šajā kontekstā Eiropas Parlaments, kam projekts tika atbilstoši nosūtīts, nav izteicis apsvērumus attiecībā uz lēmuma projektu.
            
            
               Pirms lēmuma projektu pieņēma, Regula (ES) Nr. 305/2011 pilnībā stājās spēkā un atcēla Direktīvu 89/106/EEK. Tāpēc, lai atbilstu Regulas (ES) Nr. 305/2011 procesuālajām prasībām, tika sagatavota pārstrādāta tiesību akta projekta redakcija un saskaņā ar Regulas nosacījumiem tā tika nodota apspriešanai kā deleģētais akts. Tomēr visi tās pielikumā ietvertie tehniskie aspekti tika saglabāti nemainīti. 
            
            
               Turklāt Regulas projekts tika iesniegts rakstiskām konsultācijām ar ekspertiem. Pirms tam visām dalībvalstīm bija iespēja izvirzīt ekspertus dalībai konsultācijās. Papildus šiem ekspertiem arī citas ārējās ieinteresētās puses tika iesaistītas konsultācijās. Kā paredz Kopējā vienošanās par deleģētajiem aktiem, ar minētajām rakstiskajām konsultācijām saistītie dokumenti vienlaikus tika pārsūtīti Eiropas Parlamentam un Padomei.
            
            
               Visās minētajās konsultācijās izteiktie apsvērumi tika ņemti vērā, sagatavojot šā akta projekta galīgo versiju starpdienestu konsultācijām.
            
            
               3.DELEĢĒTĀ AKTA JURIDISKIE ASPEKTI
            
            
               Saskaņā ar Regulas (ES) Nr. 305/2011 27. pantu var tikt noteiktas ekspluatācijas īpašību klases attiecībā uz būvizstrādājumu būtiskiem raksturlielumiem.
            
            
               Turklāt saskaņā ar 27. panta 5. punktu, lai izvairītos no nevajadzīgas tādu būvizstrādājumu testēšanas, kuru ekspluatācijas īpašības jau ir pietiekami pierādītas ar stabiliem testēšanas rezultātiem vai citiem esošiem datiem, Komisija var izstrādāt nosacījumus, ar kuriem būvizstrādājums bez testēšanas vai bez turpmākas testēšanas uzskatāms par atbilstīgu noteiktai ekspluatācijas klasei.
            
            
               Kā noteikts Regulas (ES) Nr. 305/2011 36. panta 1. punkta a) apakšpunktā, šie nosacījumi ir jāizpilda, ja ražotājs vēlas sava ražojuma tipa testēšanu aizstāt ar šiem ekspluatācijas īpašību līmeņiem vai klasēm.
            
            
               Ar Komisijas Lēmumu 2000/147/EK izveidotā Eiropas klasifikācijas sistēma attiecībā uz būvizstrādājumu ugunsizturību ir piemērojama kokmateriāla plātnēm, uz kurām attiecas harmonizētais standarts EN 13986, kā arī masīvkoksnes paneļu apšuvumiem, uz kuriem attiecas harmonizētais standarts EN 14915.
            
         
         
            
               Saskaņā ar notikušo apspriešanos, kokmateriāla plātņu un masīvkoksnes paneļu apšuvumu ugunsdrošība saskaņā ar Lēmumā 2000/147/EK paredzēto klasifikāciju ir vispāratzīta. Šā iemesla dēļ šo ražojumu ugunsdrošība bez turpmākas testēšanas nepieciešamības var tikt uzskatīta par atbilstīgu noteiktām ekspluatācijas īpašību klasēm saskaņā ar iepriekš minēto Eiropas klasifikācijas sistēmu, ja tos izmanto sienu un griestu segumiem.
            
            
               Regulas projekts atbilst proporcionalitātes principam. Tā rezultātā tiek mazināti noteikti pienākumi, kas Regulā (ES) Nr. 305/2011 paredzēti attiecībā uz tās darbības jomā ietverto ražojumu testēšanu.
            
            
               KOMISIJAS DELEĢĒTĀ REGULA (ES) Nr. …/..
            
            
               (16.7.2014)
            
            
               par standartam EN 13986 atbilstošu kokmateriāla plātņu un standartam EN 14915 atbilstošu masīvkoksnes paneļu apšuvumu ugunsdrošības klasifikācijas nosacījumiem bez testēšanas, ja tie izmantoti sienu un griestu segumiem
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK
                  3
               , un jo īpaši tās 27. panta 5. punktu,
            
            
               tā kā:
            
            
               (1)Ar Komisijas Lēmumu 2000/367/EK
                  4
                tika pieņemta sistēma, kas klasificē būvizstrādājumu, būvkonstrukciju un to daļu ugunsizturību. Kokmateriāla plātnes, uz kurām attiecas harmonizētais standarts EN 13986, kā arī masīvkoksnes paneļu apšuvumi, uz kuriem attiecas harmonizētais standarts EN 14915, ir starp tiem būvizstrādājumiem, uz kuriem attiecas minētais Lēmums.
            
            
               (2)Testu rezultāti liecina, ka minētajiem ražojumiem ir stabilas un paredzamas ugunsdrošības īpašības, ja tie ir izmantoti sienu un griestu segumiem un atbilst noteiktiem koka blīvuma un plātņu un paneļu apšuvuma biezuma nosacījumiem. 
            
            
               (3)Tādēļ kokmateriāla plātnes, uz kurām attiecas harmonizētais standarts EN 13986, un masīvkoksnes paneļu apšuvumi, uz kuriem attiecas harmonizētais standarts EN 14915, pastāvot minētajiem nosacījumiem, bez turpmākas testēšanas nepieciešamības būtu uzskatāmi par atbilstīgiem ar Lēmumu 2000/367/EK noteiktajām ugunsdrošības klasēm,
            
            
               IR PIEŅĒMUSI ŠO REGULU.
            
            
               1. pants
            
            
               Kokmateriāla plātnes, uz kurām attiecas harmonizētais standarts EN 13986, un masīvkoksnes paneļu apšuvumi, uz kuriem attiecas harmonizētais standarts EN 14915, kas atbilst pielikumā izklāstītajiem nosacījumiem, bez testēšanas ir uzskatāmi par atbilstīgiem pielikumā norādītajām ekspluatācijas īpašību klasēm, ja tos izmanto sienu un griestu segumiem. 
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 16.7.2014
            
         
         
            
               
                     Komisijas vārdā —
               
               
                     priekšsēdētājs
                     José Manuel BARROSO
               
            
         
         
            
                  
                     (1)
                  
                        OV L 88, 4.4.2011., 5. lpp.
               
               
                  
                     (2)
                  
                        OV L 133, 6.6.2000., 26. lpp.
               
               
                  
                     (3)
                  
                        OV L 88, 4.4.2011., 5. lpp.
               
               
                  
                     (4)
                  
                        Komisijas 2000. gada 3. maija Lēmums 2000/367/EK, ar ko ievieš Padomes Direktīvu 89/106/EEK attiecībā uz būvizstrādājumu, būvkonstrukciju un to daļu ugunsizturības klasifikāciju (OV L 133, 6.6.2000., 26. lpp.)
               
            
      
    ---documentbreak--- 
      
         
         
            
               PIELIKUMS
            
            
                     
                        Ražojums 2)
                     
                  
                  
                     
                        Ražojuma standarts EN
                     
                  
                  
                     
                        Sīkāka informācija par ražojumu 3)
                     
                  
                  
                     
                        Minimālais vidējais blīvums (kg/m3)
                     
                  
                  
                     
                        Minimālais biezums (mm)
                     
                  
                  
                     
                        K klase1)
                        
                  
               
                     
                        Kokšķiedru plātne
                     
                  
                  
                     
                        EN 13986
                     
                  
                  
                     
                        Ar un bez gropēm un ierievjiem5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        OSB
                     
                  
                  
                     
                        EN 13986
                     
                  
                  
                     
                        Ar un bez gropēm un ierievjiem6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        Kokskaidu plātne
                     
                  
                  
                     
                        EN 13986
                     
                  
                  
                     
                        Ar gropēm un ierievjiem7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        Kokskaidu plātne
                     
                  
                  
                     
                        EN 13986
                     
                  
                  
                     
                        Ar un bez gropēm un ierievjiem6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Saplāksnis
                     
                  
                  
                     
                        EN 13986
                     
                  
                  
                     
                        Ar un bez gropēm un ierievjiem6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Masīvkoksnes plātnes
                     
                  
                  
                     
                        EN 13986
                     
                  
                  
                     
                        Ar un bez gropēm un ierievjiem6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Kokskaidu plātne
                     
                  
                  
                     
                        EN 13986
                     
                  
                  
                     
                        Ar gropēm un ierievjiem8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        OSB
                     
                  
                  
                     
                        EN 13986
                     
                  
                  
                     
                        Ar gropēm un ierievjiem8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Saplāksnis
                     
                  
                  
                     
                        EN 13986
                     
                  
                  
                     
                        Ar gropēm un ierievjiem8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Masīvkoksnes plātnes
                     
                  
                  
                     
                        EN 13986
                     
                  
                  
                     
                        Ar gropēm un ierievjiem8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Masīvkoksnes plātnes
                     
                  
                  
                     
                        EN 13986
                     
                  
                  
                     
                        Ar gropēm un ierievjiem9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Masīvkoksnes paneļu apšuvums
                     
                  
                  
                     
                        EN 14915
                     
                  
                  
                     
                        Ar gropēm un ierievjiem10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 4)
                     
                  
               
                     
                        Masīvkoksnes paneļu apšuvums
                     
                  
                  
                     
                        EN 14915
                     
                  
                  
                     
                        Ar gropēm un ierievjiem10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Masīvkoksnes paneļu apšuvums
                     
                  
                  
                     
                        EN 14915
                     
                  
                  
                     
                        Ar gropēm un ierievjiem11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Klase, kā noteikts Lēmumā 2000/367/EK.
            
            
               2)
                     Uzklāts uz jebkura pamata bez gaisa spraugas.
            
            
               3)
                     Savienojumi ar taisnstūra malām vai gropju un ierievju profiliem, ar tādu pašu biezumu kā koksnes produkts, bez spraugām.
            
            
               4)
                     K1 10 pamatam ≥ 300 kg/m3.
            
            
               5)
                     Tapas garums vismaz 40 mm un atstatums starp tapām ne vairāk par 100 mm.
            
            
               6)
                     Skrūves garums vismaz 30 mm un atstatums starp skrūvēm ne vairāk par 200 mm.
            
            
               7)
                     Skrūves garums vismaz 30 mm un atstatums starp skrūvēm ne vairāk par 150 mm.
            
            
               8)
                     Skrūves garums vismaz 50 mm un atstatums starp skrūvēm ne vairāk par 200 mm.
            
            
               9)
                     Skrūves garums vismaz 75 mm un atstatums starp skrūvēm ne vairāk par 200 mm.
            
            
               10)
                     Naglu garums vismaz 60 mm un atstatums starp naglām ne vairāk par 600 mm.
            
            
               11)
                     Naglu garums vismaz 50 mm (katrā slānī) un atstatums starp naglām ne vairāk par 600 mm.
            
            
               12)
                     Abus montē garenvirziena kārtās perpendikulāri vienu otrai.